

LATVIJAS REPUBLIKA

 **PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

 www.priekuli.lv, tālr. 64107871, e-pasts: dome@priekulunovads.lv

**APSTIPRINĀTI**

Priekuļu novada pašvaldības domes 10.06.2010. sēdē, protokols Nr. 10

# Priekuļu novada pašvaldības 2010.gada 10.jūnija SAISTOŠIE NOTEIKUMI Nr.9

**„PAR PRIEKUĻU NOVADA PAŠVALDĪBAS SNIEGTO SOCIĀLO PAKALPOJUMU SAŅEMŠANAS UN SAMAKSAS KĀRTĪBU”**

*Grozījumi: 30.12.2010. saistošie noteikumi Nr.17 (prot. Nr.21 /p.3.) Grozījumi: 27.03.2014. saistošie noteikumi Nr.3 (prot. Nr.5 /p.6.)*

*Grozījumi: 28.12.2020. saistošie noteikumi Nr.13(prot. Nr.20, p.7.)*

*Grozījumi: 28.06.2021. saistošie noteikumi Nr.9(prot. Nr.8, p.24.)*

Izdoti saskaņā ar: Likuma „Par pašvaldībām” 15.panta 1.daļas 7.punktu, 21.panta 1.daļas 16.punktu, 41.panta 1. punktu.

Sociālo pakalpojumu un sociālās palīdzības likuma 3.panta 2.un 3.daļu,

Ministru kabineta 27.05.2003. noteikumu Nr.275 „Sociālās aprūpes un sociālās rehabilitācijas pakalpojumu samaksas kārtība un kārtība, kādā pakalpojuma izmaksas tiek segtas no pašvaldības budžeta” 6.punktu.

**1. Vispārīgie jautājumi**

1. Saistošie noteikumi nosaka pašvaldības nodrošināto sociālo pakalpojumu veidus, to piešķiršanas, saņemšanas un samaksas kārtību, kā arī lēmumu par sociālo pakalpojumu piešķiršanu vai atteikumu apstrīdēšanas un pārsūdzēšanas kārtību.
2. Sociālo pakalpojumu sniegšanas mērķis ir uzlabot personas, ģimenes, personu grupas un sabiedrības dzīves kvalitāti un uzlabot personu spējas sociāli funkcionēt un iekļauties sabiedrībā.
3. Sociālo pakalpojumu uzdevumi ir nodrošināt personai tiesības dzīvot pēc iespējas neatkarīgi sev ierastajā vidē, sniegt sociālo atbalstu atbilstoši personas funkcionēšanas spēju līmenim un veicināt personas atbildību par savu dzīvi.
4. Tiesības saņemt sociālos pakalpojumus ir personai, kura savu dzīvesvietu deklarējusi Priekuļu novada administratīvajā teritorijā, un kurai saskaņā ar sociālā darba speciālistu veiktu personas individuālo vajadzību un resursu novērtējumu nepieciešams noteikta veida sociālais pakalpojums.
5. Priekuļu novada pašvaldībā sociālo pakalpojumu sniegšanu un organizēšanu nodrošina Priekuļu novada Sociālais dienests.
6. Ja pašvaldības administratīvajā teritorijā nav attiecīgo institūciju pieprasīto pakalpojumu sniegšanai, pašvaldība slēdz līgumus ar pakalpojumu sniedzējiem citu pašvaldību administratīvajā teritorijā.

# 2. Sociālo pakalpojumu veidi

1. Dienests nodrošina vai sniedz šādus sociālos pakalpojumus:
	1. sociālās aprūpes pakalpojums personas dzīvesvietā- aprūpe mājās;

7.11. aprūpes pakalpojums dzīvesvietā bērnam ar invaliditāti un izteiktiem un smagiem funkcionēšanas ierobežojumiem;

 *(Ar grozījumiem, kas izdarīti ar pašvaldības 28.06.2021. saistošajiem noteikumiem Nr.9)*

* 1. sociālās aprūpes un sociālās rehabilitācijas pakalpojumi institūcijā:
		1. ilgstoša sociālā aprūpe un sociālā rehabilitācija institūcijā pilngadīgām personām;
		2. ilgstoša sociālā aprūpe un sociālā rehabilitācija institūcijā bērniem;
		3. īslaicīga sociālā aprūpe un sociālā rehabilitācija institūcijā bērniem;
		4. īslaicīga sociālā aprūpe institūcijā pilngadīgām personām.
	2. sociālās rehabilitācijas pakalpojumi personas dzīvesvietā:
		1. atbalsta un/vai izglītojošās grupas;
		2. Bērnu dienas centra pakalpojums;
		3. sociālās rehabilitācijas pakalpojums bezdarbniekiem, pirmspensijas un pensijas vecuma personām;

 *(Ar grozījumiem, kas izdarīti ar pašvaldības 27.03.2014. saistošajiem noteikumiem Nr.3)*

* + 1. dienas aprūpes centra pakalpojums;

 (Ar grozījumiem, kas izdarīti ar pašvaldības 28.12.2020. saistošajiem noteikumiem Nr.13)

* + 1. specializēto darbnīcu pakalpojums.

 (Ar grozījumiem, kas izdarīti ar pašvaldības 28.12.2020. saistošajiem noteikumiem Nr.13)

* 1. sociālā darba pakalpojums.
1. Sociālais dienests nodrošina citus atbalsta pakalpojumus:
	1. psihologa pakalpojumi;
	2. (*Izslēgts ar pašvaldības 30.12.2010. saistošajiem noteikumiem Nr.17)*
	3. (*Izslēgts ar pašvaldības 30.12.2010. saistošajiem noteikumiem Nr.17)*
	4. (*Izslēgts ar pašvaldības 30.12.2010. saistošajiem noteikumiem Nr.17)*

 *(Ar grozījumiem, kas izdarīti ar pašvaldības 30.12.2010. saistošajiem noteikumiem Nr.17, kas stājās spēkā 01.02.2011.)*

* 1. speciālistu pakalpojumi.

 *(Ar grozījumiem, kas izdarīti ar pašvaldības 28.12.2020. saistošajiem noteikumiem Nr.13)*

# Sociālo pakalpojumu saņemšanas kārtība

1. Sociālos pakalpojumus persona vai viņas likumīgais pārstāvis pieprasa Sociālajā dienestā, bet tieši pie pakalpojumu sniedzēja vēršas šo noteikumu 7.3., 7.4.apakšpunktos un 8.punktā minētajos gadījumos.
2. Lai saņemtu šo noteikumu 7.1., 7.2. apakšpunktos minētos sociālos pakalpojumus, persona vai tās pārstāvis Sociālajā dienestā iesniedz dokumentus saskaņā ar Ministru kabineta noteikto sociālo pakalpojumu saņemšanas kārtību.
3. Sociālais dienests pēc iesnieguma un dokumentu saņemšanas:
	1. reģistrē personas iesniegumu;
	2. apmeklē personu dzīvesvietā, ja tas nepieciešams lēmuma pieņemšanai;
	3. izvērtē personas vai ģimenes locekļu līdzdarbības iespējas un nepieciešamību noslēgt vienošanos par to;
	4. novērtē personas vajadzības saskaņā ar Ministru kabineta noteikto sociālo pakalpojumu saņemšanas kārtību, aizpildot personas vajadzību pēc sociālajiem pakalpojumiem novērtēšanas karti;
	5. pieprasa citu lēmuma pieņemšanai nepieciešamo informāciju;
	6. nepieciešamības gadījumā sastāda individuālo sociālās rehabilitācijas plānu;
	7. lemj par personai piemērotāko sociālo pakalpojuma veidu, apjomu, ilgumu un personas un viņu apgādnieku maksātspēju;
	8. ja normatīvie akti neparedz citu lēmuma pieņemšanas termiņu, Sociālais dienests

10 darba dienu laikā pieņem lēmumu par sociālā pakalpojuma piešķiršanu/atteikumu. Krīzes situācijā Sociālais dienests var pieņemt lēmumu par sociālā pakalpojuma piešķiršanu nekavējoties;

* 1. par pieņemto lēmumu informē sociālā pakalpojumu pieprasītāju.
1. Sociālais dienests pieņem lēmumu par 7.1.un 7.2. apakšpunktos minēto sociālo pakalpojumu sniegšanu.
2. Personas vajadzību pēc sociālajiem pakalpojumiem novērtēšanas kartes un individuālo sociālās rehabilitācijas plānu, kā arī citas nepieciešamās veidlapas izstrādā Sociālais dienests un apstiprina ar Sociālā dienesta vadītāja rīkojumu.

# Sociālās aprūpes mājās pakalpojums

1. Aprūpe mājās nodrošina personas pamatvajadzību apmierināšanu, palīdzību ikdienas mājas darbu veikšanā un personiskajā aprūpē personām, kurām ir objektīvas grūtības aprūpēt sevi vecuma vai funkcionālo traucējumu dēļ.
2. Tiesības saņemt aprūpes mājās pakalpojumu ir personai, kura dzīvo viena vai arī šo personu ģimenes locekļi vai kopā dzīvojošas personas vecuma, veselības stāvokļa, nodarbinātības vai citu apstākļu dēļ nevar nodrošināt tai nepieciešamo aprūpi.
3. Aprūpes mājās sociālā pakalpojuma apjoms tiek iedalīts četros aprūpes līmeņos:
	1. **I līmenis** – apmeklējums 1 vai 2 reizes nedēļā, līdz 16 stundām mēnesī, ietver šādus aprūpes pakalpojumus: pārrunas par nepieciešamo aprūpi, sabiedrībā notiekošajiem procesiem un informācijas par pieejamiem pakalpojumiem sniegšana; pārtikas produktu, medikamentu, saimniecības preču piegāde; komunālo un citu maksājumu kārtošana; preses pasūtīšana; starpnieka un pavadoņa pakalpojumi līdz 2 reizēm mēnesī; apmeklēšana slimnīcā; logu mazgāšana (1reizi gadā);
	2. **II līmenis** – apmeklējums 2 vai 3 reizes nedēļā, līdz 24 stundām mēnesī, ietver I līmeņa aprūpes pakalpojumus un: mājokļa uzkopšana; palīdzība personīgās higiēnas nodrošināšanā (palīdzība nomazgāties vannā vai dušā, nagu kopšana, gultas veļas nomaiņa); palīdzība ēdiena gatavošanā; trauku mazgāšana; medikamentu sadale dienas devās; novada teritorijā esošu tuvinieku kapu apkopšana ne biežāk kā 2 reizes gadā;
	3. **III līmenis** – apmeklējums 3 reizes nedēļā, līdz 30 stundām mēnesī, ietver I un II līmeņa aprūpes pakalpojumus un: kurināmā piegāde telpās, izdedžu iznešana; palīdzība krāsns kurināšanā; ūdens ienešana, izlietotā ūdens iznešana.
	4. **IV līmenis** – apmeklējums 5 reizes nedēļā, līdz 48 stundām mēnesī, ietver I, II un III līmeņa aprūpes pakalpojumus un: ēdiena pagatavošana/uzsildīšana un klienta barošana; palīdzība izkļūt un iekļūt gultā; tualetes apmeklēšana; inkontinces līdzekļu (pamperu) nomaiņa; palīdzība apģērbties/noģērbties. Ceturtā līmeņa pakalpojumi tiek sniegti kā pagaidu pakalpojumi uz atveseļošanās laiku līdz 6 mēnešiem gadā.

*(Ar grozījumiem, kas izdarīti ar pašvaldības 30.12.2010. saistošajiem noteikumiem Nr.17, kas stājās spēkā 01.02.2011.)*

1. (*Izslēgts ar pašvaldības 30.12.2010. saistošajiem noteikumiem Nr.17)*

*(Ar grozījumiem, kas izdarīti ar pašvaldības 30.12.2010. saistošajiem noteikumiem Nr.17, kas stājās spēkā 01.02.2011.)*

1. Aprūpes mājās pakalpojumi nepieciešamajā aprūpes līmenī personai tiek piešķirti uz noteiktu laiku, izvērtējot personas individuālās vajadzības un resursus, un nosakot veicamo darbu apjomu.
2. Aprūpi nepiešķir personām, kurām ir:
	1. medicīniskās kontrindikācijas pakalpojuma saņemšanai;
	2. nepieciešams pakalpojums ilgstošas sociālās aprūpes un sociālās rehabilitācijas institūcijā.
3. Aprūpi pārtrauc, ja persona:
	1. rakstiski pieprasa pārtraukt Aprūpes pakalpojuma sniegšanu;
	2. maina savu dzīvesvietu uz citas pašvaldības administratīvo teritoriju;
	3. ir atguvusi pašaprūpes spējas un Aprūpe nav nepieciešama;
	4. personai piešķir pakalpojumu ilgstošas sociālās aprūpes un sociālās rehabilitācijas institūcijā.

# Ilgstošas sociālās aprūpes un sociālās rehabilitācijas institūcijā pilngadīgām

**personām pakalpojums**

1. Ilgstošas sociālās aprūpes un sociālās rehabilitācijas pakalpojumi institūcijā pensijas vecuma personām un personām ar invaliditāti nodrošina mājokli, sociālo aprūpi un sociālo rehabilitāciju.
2. Tiesības saņemt šo sociālo pakalpojumu ir pensijas vecuma personām un personām ar invaliditāti (izņemot 18 gadu vecumu sasniegušas personas ar smagiem garīga rakstura traucējumiem), kuras vecuma vai veselības stāvokļa dēļ nespēj sevi aprūpēt un, ja personai nepieciešamais sociālās aprūpes pakalpojumu apjoms pārsniedz aprūpei mājās vai dienas aprūpei institūcijā noteikto apjomu, un kura dzīvo viena vai arī šo personu ģimenes locekļi vai kopā dzīvojošas personas vecuma, veselības stāvokļa, nodarbinātības vai citu apstākļu dēļ nevar nodrošināt tai nepieciešamo aprūpi.

# Ilgstošas sociālās aprūpes un sociālās rehabilitācijas institūcijā bērniem

**pakalpojums**

1. Ilgstoša sociālā aprūpe un sociālā rehabilitācija institūcijā bērniem bāreņiem un bez vecāku gādības palikušajiem bērniem nodrošina mājokli, aprūpi, audzināšanu un sociālo rehabilitāciju.
2. Tiesības saņemt ilgstošas sociālās aprūpes un sociālās rehabilitācijas pakalpojumu institūcijā ir bērniem bāreņiem un bez vecāku gādības palikušajiem bērniem, ja bērna ārpusģimenes aprūpi nav iespējams nodrošināt audžuģimenē vai pie aizbildņa.

# Īslaicīgas sociālās aprūpes un sociālās rehabilitācijas institūcijā bērniem

**pakalpojums**

1. Īslaicīga sociālā aprūpe institūcijā bērniem nodrošina diennakts sociālo aprūpi un sociālo rehabilitāciju.
2. Tiesības saņemt īslaicīgu sociālo aprūpi institūcijā ir:
	1. bērniem, kuru vecāki sociālu apstākļu dēļ īslaicīgi nespēj nodrošināt viņu aprūpi un bērna ārpusģimenes aprūpi nav iespējams nodrošināt audžuģimenē vai pie aizbildņa;
	2. bērniem, kuru ģimenēs krīzes situācijas rezultātā ir bērna attīstībai nelabvēlīgi apstākļi un bērna ārpusģimenes aprūpi nav iespējams nodrošināt audžuģimenē vai pie aizbildņa.
3. Īslaicīga sociālās aprūpes un sociālās rehabilitācijas pakalpojuma institūcijā piešķiršanas periods ir līdz trīs mēnešiem.
4. Lai saņemtu pakalpojumu, papildus jāiesniedz primārās veselības aprūpes ārsta izsniegtu izrakstu no bērna medicīniskās ambulatorās kartes vai izrakstu no ārstniecības iestādes par bērna veselības stāvokli.

# Īslaicīgas sociālās aprūpes institūcijā pilngadīgām personām pakalpojums

1. Īslaicīga sociālā aprūpe institūcijā nodrošina diennakts sociālo aprūpi pilngadīgām personām, kurām nepieciešamais pakalpojuma apjoms pārsniedz aprūpei mājās noteikto pakalpojumu apjomu, pēcoperācijas periodā un/vai atveseļošanās periodā vai līdz pakalpojuma saņemšanai ilgstošas sociālās aprūpes un sociālās rehabilitācijas institūcijā.
2. Īslaicīga sociālās aprūpe kalendārajā gadā sociālās aprūpes institūcijā tiek nodrošināta līdz 60 dienām.
3. Tiesības saņemt īslaicīgu sociālo aprūpi institūcijā ir:
	1. personām, kurām vajadzīga uzraudzība un sociāla aprūpe saskaņā ar Dienesta veiktu personas vajadzību pēc sociālā pakalpojuma novērtējumu, un kura dzīvo viena vai arī šo personu ģimenes locekļi vai kopā dzīvojošas personas vecuma, veselības stāvokļa, nodarbinātības vai citu apstākļu dēļ nevar nodrošināt tai nepieciešamo aprūpi;
	2. personām, kurām vajadzīga uzraudzība un sociāla aprūpe, un kuras pilnu samaksu par sociālās aprūpes pakalpojumu sedz pašas un/vai personas apgādnieki, kā arī

citas fiziskas vai juridiskas personas, kuras, noslēdzot līgumu ar pakalpojuma sniedzēju, apņemas segt visus uzturēšanās izdevumus pilnā apjomā.

1. Īslaicīgu sociālo aprūpi nav tiesības saņemt:
	1. personām ar psihiskām slimībām vai akūtiem psihiskiem stāvokļiem, kad nepieciešama personas atrašanās specializētā ārstniecības iestādē;
	2. personām ar akūtām infekciju slimībām;
	3. personām alkohola un narkotisko vielu apreibuma stāvoklī.
2. Lai saņemtu īslaicīgu sociālo aprūpi institūcijā, personai papildus jāiesniedz primārās veselības aprūpes ārsta izsniegtu izrakstu no medicīniskās ambulatorās kartes vai izrakstu no ārstniecības iestādes, kurā norādīta īslaicīgas sociālās aprūpes pakalpojuma nepieciešamība.

# Atbalsta un/vai izglītojošās grupas pakalpojums

1. Atbalsta un/vai izglītojošās grupas nodrošina personām iespēju mazināt sociālo izolētību, grupā risināt esošās problēmas, vairot izpratni par sevi, gūt motivāciju un saņemt atbalstu un informāciju to risināšanai, lai uzlabotu savu funkcionēšanu un sociālo situāciju.
2. Atbalsta un/vai izglītojošās grupas, ņemot vērā tās mērķi, vada grupas vadītājs, kurš ir apmācīts grupu vadīšanā.
3. Tiesības saņemt atbalsta un/vai izglītojošās grupas pakalpojumu ir ikvienai motivētai personai, kura izteikusi vēlēšanos tajā darboties vai to dalībai grupā norīkojis sociālā darba speciālists un/vai psihologs.

# Bērnu dienas centra pakalpojums

1. Bērnu dienas centrs „Putni”, atbilstoši Ģimenes atbalsta nodaļas Nolikumam, sniedz sociālās rehabilitācijas pakalpojumus, nodrošinot bērniem sociālo prasmju attīstību, izglītošanu un brīvā laika pavadīšanas iespējas.

*(Ar grozījumiem, kas izdarīti ar pašvaldības 27.03.2014. saistošajiem noteikumiem Nr.3)*

1. Tiesības saņemt Bērnu dienas centra pakalpojumu ir ikvienam bērnam vecumā no 7 līdz

13 gadiem, kurš izteicis vēlēšanos to apmeklēt un darboties centra organizētajos pasākumos/aktivitātēs.

# Sociālā darba pakalpojums

1. Sociālais darbs nodrošina profesionālu darbību, lai palīdzētu personām, ģimenēm, personu grupām un sabiedrībai kopumā veicināt vai atjaunot savu spēju sociāli funkcionēt, radīt šai funkcionēšanai labvēlīgus apstākļus, kā arī veicināt sociālās atstumtības un riska faktoru mazināšanu, attīstot pašas personas resursus un iesaistot atbalsta sistēmās.
2. Sociālā darba pakalpojumu sniedz Sociālajā dienestā un tā struktūrvienībās, kurās strādā sociālie darbinieki.

# Psihologa pakalpojumi

1. Psihologs nodrošina psiholoģiskas palīdzības un atbalsta sniegšanu (individuāla/grupu psiholoģiska izpēte, konsultēšana, psihosociāla rehabilitācija un atbalsts krīzes situācijā) un profesionālās orientācijas un karjeras izvēles konsultācijas ģimenēm, personām un personu grupām, kurām tas ir nepieciešams.
2. Tiesības saņemt psihologa pakalpojumu ir ikvienai personai, kurai tas ir nepieciešams vai personām, kurām saskaņā ar sociālā darbinieka atzinumu vai pamatojoties uz bāriņtiesas vai izglītības iestādes un citu kompetentu institūciju pieprasījuma nepieciešama personas (ģimenes) konsultācijas, psiholoģiska izpēte un atzinuma sniegšana.

# Bērnu rotaļu un attīstības centra un sākumskolas dienas centra

**„Zīļuks” pakalpojums**

(*Izslēgts ar pašvaldības 30.12.2010. saistošajiem noteikumiem Nr.17)*

1. (*Izslēgts ar pašvaldības 30.12.2010. saistošajiem noteikumiem Nr.17)*
2. (*Izslēgts ar pašvaldības 30.12.2010. saistošajiem noteikumiem Nr.17)*

*(Ar grozījumiem, kas izdarīti ar pašvaldības 30.12.2010. saistošajiem noteikumiem Nr.17, kas stājās spēkā 01.02.2011.)*

# Jauniešu iniciatīvu centra „REST[e]” pakalpojums

(*Izslēgts ar pašvaldības 30.12.2010. saistošajiem noteikumiem Nr.17)*

1. (*Izslēgts ar pašvaldības 30.12.2010. saistošajiem noteikumiem Nr.17)*
2. (*Izslēgts ar pašvaldības 30.12.2010. saistošajiem noteikumiem Nr.17)*

*(Ar grozījumiem, kas izdarīti ar pašvaldības 30.12.2010. saistošajiem noteikumiem Nr.17, kas stājās spēkā 01.02.2011.)*

# Jauniešu centra „Apelsīns” pakalpojums

(*Izslēgts ar pašvaldības 30.12.2010. saistošajiem noteikumiem Nr.17)*

1. (*Izslēgts ar pašvaldības 30.12.2010. saistošajiem noteikumiem Nr.17)*
2. (*Izslēgts ar pašvaldības 30.12.2010. saistošajiem noteikumiem Nr.17)*

*(Ar grozījumiem, kas izdarīti ar pašvaldības 30.12.2010. saistošajiem noteikumiem Nr.17, kas stājās spēkā 01.02.2011.)*

# Sociālās rehabilitācijas pakalpojums bezdarbniekiem, pirmspensijas un pensijas vecuma personām

481. Sociālās rehabilitācijas pakalpojumu nodrošina Sociālo pakalpojumu centrs, atbilstoši centra Nolikumam, ar mērķi - atjaunot un pilnveidot bezdarbniekiem, pirmspensijas un pensijas vecuma personām sociālās un funkcionālās prasmes, veicināt viņu iekļaušanos darba tirgū un/vai integrēšanos sabiedrībā.

482. Sociālās rehabilitācijas pakalpojumus ir tiesības saņemt:

482.1.bezdarbniekiem un pirmspensijas vecuma personām, kuras nestrādā un kurām ir nepietiekošas, zemas, vai darba tirgum neatbilstošas zināšanas un prasmes;

482.2.pensijas vecuma personām.

483. Sociālās rehabilitācijas pakalpojuma saņemšanas kārtību nosaka Sociālais dienests.

*(Ar grozījumiem, kas izdarīti ar pašvaldības 27.03.2014. saistošajiem noteikumiem Nr.3, kas stājās spēkā 30.04.2014.)*

* 1. **Dienas aprūpes centra pakalpojums**

484. Dienas aprūpes centra pakalpojumu nodrošina Dienas aprūpes centrs, atbilstoši centra Nolikumam, ar mērķi personām ar garīga rakstura traucējumiem dienas laikā nodrošināt sociālās aprūpes un sociālās rehabilitācijas pakalpojumu- personas sociālo prasmju attīstīšanu, izglītošanu, brīvā laika pavadīšanas iespējas, ēdināšanu, kā arī personas līdzdalību konkrētu sociālo problēmu risināšanā.

485. Dienas aprūpes centra pakalpojumus ir tiesības saņemt pilngadīgām personām ar garīga rakstura traucējumiem.

486. Dienas aprūpes centra pakalpojuma saņemšanas kārtību nosaka Sociālais dienests.

* 1. **Specializēto darbnīcu pakalpojums**

487. Specializēto darbnīcu pakalpojumu nodrošina Dienas aprūpes centrs, atbilstoši centra Nolikumam, ar mērķi personām ar garīga rakstura traucējumiem darbspējīgā vecumā nodrošināt speciālistu atbalstu sociālo prasmju un iemaņu attīstīšanā.

488. Specializēto darbnīcu pakalpojumu ir tiesības saņemt pilngadīgām personām ar garīga rakstura traucējumiem.

489. Specializēto darbnīcu pakalpojuma saņemšanas kārtību nosaka Sociālais dienests.

* 1. **Speciālistu pakalpojumi**

4810. Speciālistu pakalpojums nodrošina bērniem ar funkcionāliem traucējumiem konsultācijas un nodarbības, lai uzlabotu dzīves kvalitāti un sociālo funkcionēšanu, jaunu pamatprasmju, iemaņu apguvi, izglītojošu atbalsta sistēmu un psihosociālu atbalstu.

4811. Speciālistu pakalpojums ietver:

4811.1. montesori pedagoga nodarbības;

4811.2. logopēda nodarbības;

4811.3. fizioterapijas nodarbības;

4811.4. smilšu spēles terapeita konsultācijas;

4811.5. psihologa/psihoterapeita konsultācijas;

4811.6. citu speciālistu konsultācijas/nodarbības pēc sociālā darbinieka izvērtējuma.

4812. Tiesības saņemt speciālistu pakalpojumus ir bērniem līdz 18 gadu vecumam ar funkcionāliem traucējumiem.

4813. Speciālistu pakalpojumu saņemšanas kārtību nosaka Sociālais dienests.

*(Ar grozījumiem, kas izdarīti ar pašvaldības 28.12.2020. saistošajiem noteikumiem Nr.13)*

* 1. aprūpes pakalpojums dzīvesvietā bērnam ar invaliditāti un izteiktiem un smagiem funkcionēšanas ierobežojumiem

4814. Aprūpes pakalpojums ietver aprūpi, uzraudzību, pašaprūpes spēju attīstību un saturīgu brīvā laika pavadīšanu personas dzīvesvietā.

4815. Tiesības saņemt aprūpes pakalpojumu ir personai no 5 līdz 18 gadu vecumam ar invaliditāti un izteiktiem un smagiem funkcionēšanas ierobežojumiem.

4816. Personai nav tiesību vienlaikus ar šo sociālās aprūpes pakalpojumu saņemt sociālās aprūpes pakalpojumu vai aprūpes mājās pakalpojumu, kas tiek nodrošināts Eiropas Savienības politiku instrumentu projektu ietvaros.

4817. Aprūpes pakalpojuma saņemšanas kārtību nosaka Sociālais dienests.

 *(Ar grozījumiem, kas izdarīti ar pašvaldības 28.06.2021. saistošajiem noteikumiem Nr.9)*

# 4. Sociālo pakalpojuma samaksas kārtība

1. Par šo noteikumu 7. un 8.punktā minētajiem sociālajiem pakalpojumiem samaksu veic klients, klienta apgādnieks un/vai pašvaldība saskaņā ar Ministru kabineta noteikumos un šajos saistošajos noteikumos noteikto kārtību.
2. Maksu par pašvaldības sniegtajiem sociālajiem pakalpojumiem, ja šajos noteikumos nav noteikts citādi, tiek noteikta ar pašvaldības lēmumu.
3. Samaksu par pirktajiem sociālajiem pakalpojumiem nosaka pakalpojumu sniedzējs, savstarpēji vienojoties ar pašvaldību un vienošanos fiksējot savstarpējā līgumā.
4. Pakalpojumi var tikt finansēti:
	1. no pašvaldības budžeta līdzekļiem pilnā apmērā;no personas vai tās likumīgo apgādnieku līdzekļiem ar noteiktu pašvaldības līdzfinansējumu;
	2. no personas, tās ģimenes locekļu vai likumīgo apgādnieku finanšu līdzekļiem.
5. Ja pakalpojumi pilnībā vai daļēji tiek finansēti no pašvaldības budžeta, tad pakalpojuma maksa, kopējā līguma summa, norādot pašvaldības daļu un klienta un/vai viņa apgādnieka daļu, tiek noteikta līgumā.
6. Neizvērtējot personas (ģimenes) ienākumus un materiālo stāvokli no pašvaldības budžeta līdzekļiem tiek segtas 7.3., 7.4. apakšpunktos minēto pakalpojumu izmaksas.

*(Ar grozījumiem, kas izdarīti ar pašvaldības 30.12.2010. saistošajiem noteikumiem Nr.17, kas stājās spēkā 01.02.2011.)*

1. Šo noteikumu 7.1.apakšpunktā minēto sociālo pakalpojumu – aprūpe mājās no pašvaldības budžeta līdzekļiem pilnā apmērā finansē:
	1. personām, kurām nav likumīgo apgādnieku;
	2. personām, kurām pēc sociālās aprūpes mājās pakalpojuma samaksas personas rīcībā esošie līdzekļi ir mazāki par Latvijas Republikā noteiktās minimālās darba algas apmēru, un kuru likumīgie apgādnieki saskaņā ar Ministru kabineta noteikumiem ir atzīti par trūcīgām personām un vecuma, veselības stāvokļa, nodarbinātības vai citu objektīvu apstākļu dēļ nevar nodrošināt minētajām personām nepieciešamo aprūpi.
2. Aprūpi mājās ar noteiktu pašvaldības līdzfinansējumu piešķir:
	1. ja personai, sedzot izdevumus par aprūpi, tās rīcībā esošie līdzekļi pēc aprūpes pakalpojuma samaksas ir mazāki par šo noteikumu 55.2. punktā noteikto līmeni;
	2. ja personas ienākumi pirms aprūpes samaksas pārsniedz šo noteikumu 55.2.punktā noteikto līmeni, bet persona nevar samaksāt pilnu aprūpes pakalpojuma maksu, persona maksā daļu no aprūpes maksas – starpību starp tās ienākumu līmeni un Latvijas Republikā noteiktās minimālās algas apmēra līmeni. Atlikusī aprūpes pakalpojuma samaksas daļa līdz pilnai aprūpes samaksai tiek apmaksāta saskaņā ar Latvijas Republikā spēkā esošajiem normatīvajiem aktiem.
3. Šo noteikumu 7.2.apakšpunktā minēto sociālo pakalpojumu - ilgstošas sociālās aprūpes un sociālās rehabilitācijas institūcijas pakalpojumu pilngadīgām personām (turpmāk – SAC pakalpojums) - samaksa tiek veikta saskaņā ar Latvijas Republikā spēkā esošajiem normatīvajiem aktiem.
4. Ja persona saņem SAC pakalpojumu:
	1. par pakalpojumu maksā persona no savas pensijas un pensijas piemaksas vai valsts sociālā nodrošinājuma pabalsta saskaņā ar Sociālo pakalpojumu un sociālās palīdzības likumā noteikto;
	2. par pakalpojumu maksā personas apgādnieks(-i) saskaņā ar Latvijas Republikā spēkā esošajiem normatīvajiem aktiem, ja persona par SAC pakalpojumu nevar samaksāt pilnu pakalpojuma maksu;
5. Apgādnieks, kuram piešķirts trūcīgas ģimenes statuss, tiek atbrīvots no maksas par 7.1. un 7.2.apakšpunktā minēto pakalpojumu uz laiku, līdz mainās apgādnieka (apgādnieka ģimenes) sociālais statuss saskaņā ar spēkā esošajiem normatīvajiem aktiem.
6. Ja apgādnieks vērsies Sociālajā dienestā, lai tiktu izvērtētas apgādnieka iespējas maksāt par apgādājamajam nodrošināto 7.1. un 7.2.apakšpunktā minēto pakalpojumu, tad apgādnieks deklarē ģimenes ienākumus un materiālo stāvokli saskaņā ar normatīvajos aktos noteikto kārtību par ģimenes (personas) atzīšanu par trūcīgu.
7. Ja apgādnieks Sociālajā dienestā nepieprasa izvērtēt apgādnieka ģimenes atbilstību trūcīgas personas statusam, tad apgādnieka pienākums ir deklarēt savus ienākumus par pēdējiem trim mēnešiem.
8. Ja 7.1. un 7.2.apakšpunktā minētā pakalpojuma saņēmējam ir vairāk nekā viens apgādnieks, tad apgādnieka maksājumu nosaka proporcionāli apgādnieku skaitam.
9. Ja personai, kura pieprasa SAC pakalpojumu ir nekustamais īpašums, tas tiek atsavināts par tirgus vērtību, un pašvaldība var būt šī īpašuma ieguvējs un līdzekļi, kas tiek iegūti atsavināšanas rezultātā, tiek pārskaitīti uz personas vārda kontā un no tiem tiek segti uzturēšanās izdevumi –starpība starp 85 procentiem no pensijas un pensijas piemaksas vai valsts sociālā nodrošinājuma pabalsta un uzturēšanās maksas apmēru. Atsavināšanu, pamatojoties uz ievietojamās personas vai viņa likumiskā pārstāvja notariāli apliecinātu pilnvaru, realizē domes pilnvarota persona.
10. Ja persona ir noslēgusi uztura līgumu ar trešo personu par šo noteikumu 7.1. un 7.2.apakšpunktā noteiktajiem pakalpojumiem pilnā apmērā maksā persona, ar kuru noslēgts attiecīgais uztura līgums.
11. Šo noteikumu 8.1.apakšpunktā minēto psihologa pakalpojumu (kalendārajā gadā ne vairāk kā 10 konsultācijas) no pašvaldības budžeta līdzekļiem pilnā apmērā finansē:
	1. personām, kuras saskaņā ar Ministru kabineta noteikumiem ir atzītas par trūcīgām personām;
	2. personām, kuras saskaņā ar Priekuļu novada pašvaldības saistošajiem noteikumiem ir atzītas par maznodrošinātām;
	3. personām krīzes situācijās;
	4. bērniem līdz 18 gadu vecumam;
	5. personām, kurām saskaņā ar sociālā darbinieka atzinumu vai pamatojoties uz bāriņtiesas, vai izglītības, vai citas kompetentas iestādes pieprasījuma nepieciešamas konsultācijas, psiholoģiskā izpēte un atzinums par izpētes rezultātiem.

651. Šo noteikumu 8.5.apakšpunktā minēto speciālistu pakalpojumu kalendārā gada laikā par pašvaldības finansētiem līdzekļiem var saņemt par summu, kas nepārsniedz 300.00 *euro*.

*(Ar grozījumiem, kas izdarīti ar pašvaldības 28.12.2020. saistošajiem noteikumiem Nr.13)*

1. Sociālajam dienestam atsevišķos gadījumos ir tiesības noteikt citu pakalpojuma samaksas kārtību, ņemot vērā personas (ģimenes) un/vai personas apgādnieka individuālo sociālo gadījumu.

661. Sociālās rehabilitācijas pakalpojumus bezdarbniekiem, pirmspensijas un pensijas vecuma personām bezmaksas nodrošina pašvaldības piešķirto finanšu līdzekļu ietvaros un noteiktajā apjomā.

*(Ar grozījumiem, kas izdarīti ar pašvaldības 27.03.2014. saistošajiem noteikumiem Nr.3)*

# 5. Sociālo pakalpojumu saņēmēja tiesības un pienākumi

1. Sociālo pakalpojumu saņēmējam ir tiesības:
	1. bez maksas saņemt informāciju par iespējām saņemt sociālos pakalpojumus un to saņemšanas nosacījumiem un kārtību;
	2. izvēlēties sociālā pakalpojuma sniedzēju, ja nepieciešamo sociālo pakalpojumu sniedz vairāki sociālo pakalpojumu sniedzēji;
	3. normatīvajos aktos noteiktajā kārtībā apstrīdēt un pārsūdzēt lēmumu par sociālo pakalpojumu;
	4. iesniegt priekšlikumus un sūdzības par sociālo pakalpojumu kvalitāti un klienta tiesību neievērošanu.
2. Sociālo pakalpojumu saņēmējam ir pienākums:
	1. aktīvi iesaistīties savas problēmas risināšanā, noslēdzot vienošanos par līdzdarbības pienākumiem;
	2. sniegt patiesas ziņas par sevi un savu sociālo situāciju;
	3. noslēgt līgumu, lai saņemtu sociālo pakalpojumu;
	4. ievērot sociālā pakalpojuma sniedzēja noteikto sociālā pakalpojuma saņemšanas kārtību un iekšējās kārtības noteikumus;
	5. veikt samaksu par sociālo pakalpojumu normatīvajos aktos un līgumā par sociālā pakalpojuma saņemšanu noteiktajā kārtībā;
	6. sociālā pakalpojuma saņemšanas brīdī neatrasties alkohola, narkotisko, psihotropo, toksisko vai citu apreibinošo vielu ietekmē.
	7. izmantot iespējas saņemt veselības aprūpes un sociālās rehabilitācijas pakalpojumus, ja personai sociālās problēmas ir saistītas ar alkohola, narkotisko vai psihotropo vielu lietošanu.

# 6. Gadījumi, kad izbeidz sniegt sociālo pakalpojumu

1. Sociālos pakalpojumus izbeidz sniegt, ja tiek konstatēts vismaz viens no šādiem apstākļiem:
	1. persona rakstiski lūdz pārtraukt sociālā pakalpojuma sniegšanu;
	2. ir beidzies lēmumā noteiktais sociālā pakalpojuma sniegšanas termiņš;
	3. personai pēc rehabilitācijas vairs nav nepieciešami ilgstošas sociālās aprūpes un sociālās rehabilitācijas pakalpojumi, un tos var aizstāt ar pakalpojumiem dzīvesvietā;
	4. ir sasniegts sociālās rehabilitācijas mērķis;
	5. ir beidzies sociālās rehabilitācijas kurss;
	6. persona ir atguvusi funkcionēšanas vai pašaprūpes spējas, un sociālais pakalpojums nav nepieciešams;
	7. personai, kura iepriekš saņēmusi sociālo pakalpojumu dzīvesvietā, tiek nodrošināts sociālais pakalpojums institūcijā;
	8. persona apdraud citu personu veselību vai dzīvību;
	9. persona ļaunprātīgi pārkāpj vai nepilda līgumā par sociālā pakalpojuma sniegšanu noteiktās saistības;
	10. iestājusies personas nāve.
2. Sociālo pakalpojumu ilgstošas sociālās aprūpes un sociālās rehabilitācijas institūcijā bērniem izbeidz sniegt, ja:
	1. Priekuļu vai Liepas bāriņtiesa pieņēmusi lēmumu par aprūpes tiesību atjaunošanu bērna vecākiem;
	2. Priekuļu vai Liepas bāriņtiesa pieņēmusi lēmumu par bērna ievietošanu audžuģimenē vai nodošanu aizbildnībā;
	3. bērns sasniedzis pilngadību un aiziet patstāvīgā dzīvē;
	4. vecāki atguvuši spēju rūpēties par bērnu.

# 7. Gadījumi, kad sociālo pakalpojumu atsaka vai pārtrauc sniegt

1. Sociālo pakalpojumu nesniedz vai pārtrauc sniegt, ja iestājas vismaz viens no šādiem apstākļiem:
	1. personai ir medicīniskās kontrindikācijas pakalpojuma saņemšanai;
	2. persona pakalpojuma saņemšanas brīdī ir alkohola, narkotisko, psihotropo, toksisko vai citu apreibinošo vielu ietekmē;
	3. persona vai tās apgādnieks ļaunprātīgi neveic samaksu par pakalpojumu, ja samaksa ir noteikta saskaņā ar normatīvajiem aktiem;
	4. persona maina savu dzīvesvietu, pārceļoties uz citas pašvaldības administratīvo teritoriju;
	5. persona apdraud vai izsaka draudus pakalpojuma sniedzējinstitūcijas darbiniekiem un/vai klientiem.
2. Sociālo pakalpojumu nesniedz vai tā sniegšanu pārtrauc līdz brīdim, kamēr beidzas apstākļi, kuri bijuši sociālā pakalpojuma atteikšanas vai pārtraukšanas pamatā, par to veicot ierakstus sociālo pakalpojumu sniegšanas dokumentācijā.

# 8. Lēmumu apstrīdēšanas un pārsūdzēšanas kārtība

1. Sociālā dienesta pieņemto lēmumu ir tiesības apstrīdēt Priekuļu novada Administratīvo aktu apstrīdēšanas komisijā.
2. Priekuļu novada Administratīvo aktu apstrīdēšanas komisijas lēmumu var pārsūdzēt Administratīvā procesa likuma noteiktajā kārtībā.
3. Sociālā dienesta lēmuma par sociālo pakalpojumu sniegšanas pārtraukšanu vai izbeigšanu apstrīdēšana vai pārsūdzēšana neaptur attiecīgā lēmuma darbību, izņemot gadījumu, kad šī darbība tiek apturēta ar tās iestādes lēmumu, kurā lēmums tiek apstrīdēts.
4. Šo saistošo noteikumu izpildi kontrolē Priekuļu novada dome.

*(Ar grozījumiem, kas izdarīti ar pašvaldības 27.03.2014. saistošajiem noteikumiem Nr.3)*

# 9. Noslēguma jautājumi

1. Saistošie noteikumi publicējami un tie stājas spēkā likuma „Par pašvaldībām” 45.pantā noteiktajā kārtībā.
2. Ar šo noteikumu spēkā stāšanos spēku zaudē:
	1. Liepas pagasta padomes 2006.gada 30.marta saistošie noteikumi Nr.15 „Par kārtību, kādā persona saņem sociālās aprūpes pakalpojumu dzīvesvietā (mājās) Liepas pagastā” (protokols Nr.04/1.§).
	2. Liepas pagasta padomes 2002.gada 20.jūnija lēmums „Par sociālās aprūpes pakalpojumu apmaksas kārtību” (protokols Nr.07, p.1.7).
	3. Priekuļu pagasta padomes 2005.gada 17.februāra saistošie noteikumi Nr.1

„Kārtība, kādā personas saņem sociālās aprūpes pakalpojumus Priekuļu pagastā” (protokols Nr.5, p.13.).

Domes priekšsēdētāja (paraksts) Māra Juzupa